Държавен вестник, бр. 101, 2003 г., стр. 76

С Т Р .  76
Д Ъ Р Ж А В Е Н   В Е С Т Н И К
Б Р О Й  101
(2) Първичният капитал се състои от:
1. внесения капитал съгласно счетоводен
баланс;
2. фонд “Резервен” по смисъла на чл. 57, ал. 1
ЗППЦК;
3. други резерви с общо предназначение,
включително премийните резерви.
(3) Първичният капитал се намалява със:
1. балансовата стойност на дълготрайните
нематериални активи;
2. загубата от текущия период;
3. непокритата загуба от предходни пе-
риоди;
4. номиналната стойност на обратно изкупе-
ните собствени акции.
Чл. 7. (1) Допълнителните капиталови ре-
зерви (собствени средства от втори ред) се със-
тоят от:
1. неразпределената печалба на инвестици-
онния посредник от предходни периоди;
2. преоценъчни резерви, образувани по реда
на Закона за счетоводството;
3. резерви със специално предназначение,
образувани по решение на органите на инвести-
ционния посредник от неговата печалба след
облагането є с данъци;
4. дългово-капиталови (хибридни) инстру-
менти, издадени от инвестиционния посредник;
5. подчинен срочен дълг, издаден от инвес-
тиционния посредник.
(2) В допълнителните капиталови резерви
могат да бъдат включени (собствени средства
от трети ред):
1. печалбата от текущия период на инвести-
ционния посредник, незаверена от регистриран
одитор;
2. разликата между пазарната цена на цен-
ните книжа и тяхната отчетна стойност неза-
висимо дали е положителна или отрицателна.
(3) Подчиненият срочен дълг се включва в
допълнителните капиталови резерви общо в
размер не повече от 50 на сто от първичния
капитал. През последните 5 години до неговия
падеж подчиненият срочен дълг се включва в
допълнителните капиталови резерви с намале-
ние в размер 20 на сто годишно, като след паде-
жа се изключва изцяло от тях.
(4) Включването в допълнителните капита-
лови резерви на дългово-капиталови инструмен-
ти и на подчинен срочен дълг по ал. 1, т. 4 и 5 се
разрешава от заместник-председателя въз ос-
нова на писмено заявление, придружено с доку-
менти, доказващи, че те съответстват на изис-
кванията по § 1, т. 4 и 5. Алинеи 2 и 3 на чл. 28
ЗППЦК се прилагат съответно.
(5) Заместник-председателят се произнася
по искането в 7-дневен срок от подаването на
всички необходими документи и уведомява
незабавно заявителя, като в 3-дневен срок от
вземане на решението изпраща и писмено уве-
домление.
Чл. 8. Наличните собствени средства на ин-
вестиционния посредник се намаляват с балан-
совата стойност на:
1. ценните книжа по смисъла на ЗППЦК и
други форми на инвестиции, които нямат па-
зарна цена;
2. дяловото участие в капитала на дружества
извън случаите по т. 1;
3. материалните запаси;
4. разходите за бъдещи периоди;
5. вземанията, с изключение на тези, които
имат остатъчен срок до падежа до 90 дни и са:
а) обезпечени в размер не по-малко от 100 на
сто с пари в брой, с монетарно злато или по
сметка в банка, която не е в производство по
несъстоятелност;
б) обезпечени в размер не по-малко от 100
на сто с държавни ценни книжа с пазарна цена,
блокирани по съответния ред;
в) обезпечени от банка, която не е в произ-
водство по несъстоятелност;
г) вземания от бюджета, установени с акт на
съответен държавен орган;
д) вземания от бюджета, за които, съгласно
нормативен акт, посредникът има право на прих-
ващане срещу свои задължения към бюджета;
е) вземания от клиенти, възникнали по по-
вод на сделки с ценни книжа, освен ако са прос-
рочени повече от 30 дни, с изключение на сдел-
ките, сключени при условията на доставка сре-
щу плащане;
6. дълготрайните материални активи;
7. паричните средства на дружеството по
сметка или на депозит в банка, която е в произ-
водство по несъстоятелност;
8. положителната репутация;
9. други активи, неотговарящи на изисква-
нията по чл. 9, ал. 2.
Чл. 9. (1) Наличните собствени средства на
инвестиционния посредник се образуват от сбо-
ра на първичния капитал по чл. 6 и допълни-
телните капиталови резерви по чл. 7, ал. 1 и 2,
намален със сумите по чл. 8. Допълнителните
капиталови резерви се включват в собствени-
те средства с размер не по-голям от първичния
капитал.
(2) Наличните собствени средства трябва да
отговарят на следните изисквания:
1. да са изцяло на разположение на инвести-
ционния посредник и той да може да се разпо-
режда с тях без каквито и да било ограничения;
2. да са в съответствие с финансовите отче-
ти, заверени от регистриран одитор, с изключе-
ние на стойностите по чл. 7, ал. 2;
3. да са създадени условия за постоянен кон-
трол от страна на заместник-председателя вър-
ху тяхното наличие.
(3) Изискванията за заверка по ал. 2, т. 2 се
прилагат, когато заверката е предвидена в нор-
мативен акт или бъде поискана от заместник-
председателя.